62018TJ0014_INF
Решение на Общия съд (четвърти състав) от 19 декември 2019 г. — Гърция/Комисия
(Дело T‑14/18)
„ЕФГЗ и ЕЗФРСР — Разходи, изключени от финансиране — Отделени от производството преки помощи — Фиксирана финансова корекция — Член 52 от Регламент (ЕС) № 1306/2013 — Член 12 от Делегиран регламент (ЕС) № 907/2014 — Задължение за мотивиране — Оценка на вредата — Пропорционалност“
1.
Съдебно производство — Въвеждане на нови основания в хода на производството — Условия — Доразвиване на вече посочено основание — Липса на доразвиване — Недопустимост
(член 76, буква г) и член 84, параграф 1 от Процедурния правилник на Общия съд)
(вж. т. 31—36)
2.
Актове на институциите — Мотивиране — Задължение — Обхват — Решение относно приключването на сметки във връзка с разходи, финансирани от ЕФГЗ и ЕЗФРСР
(член 296 ДФЕС)
(вж. т. 46—50)
3.
Селско стопанство — Финансиране от ЕФГЗ и ЕЗФРСР — Уравняване на сметки — Отказ от поемане на разходи, произтичащи от нередности при прилагането на правната уредба на Съюза — Оспорване от съответната държава членка — Тежест на доказване — Разпределяне между Комисията и държавата членка
(член 52 от Регламент № 1306/2013 на Европейския парламент и на Съвета; член 12 от Регламент № 907/2014 на Комисията)
(вж. т. 51—53 и 99)
4.
Селско стопанство — Финансиране от ЕФГЗ и ЕЗФРСР — Уравняване на сметки — Отказ от поемане на разходи, произтичащи от нередности при прилагането на правната уредба на Съюза — Установяване на слабости в системата за контрол, прилагана от държава членка — Възможност за Комисията да откаже да поеме всички разходи — Прилагане на фиксирана корекция — Нарушение на принципа на пропорционалност — Липса
(член 52 от Регламент № 1306/2013 на Европейския парламент и на Съвета; член 12 от Регламент № 907/2014 на Комисията)
(вж. т. 101—104 и 118—120)
Предмет
Искане на основание член 263 ДФЕС за отмяна на Решение за изпълнение (ЕС) 2017/2014 на Комисията от 8 ноември 2017 година за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (ОВ L 292, 2017 г., стр. 61), в частта, която се отнася до Република Гърция
Диспозитив
1)
Отхвърля жалбата.
2)
Осъжда Република Гърция да заплати съдебните разноски.